D สัญญาณเริ่มดี.!
D เริ่มมีสัญญาณการฟื้นตัวที่ดีขึ้นตั้งแต่ไตรมาส 4/64 หลังจากมีการคลายล็อกดาวน์ ทำให้มีลูกค้าเข้ามาใช้บริการทันตกรรมเพิ่มขึ้น
D เริ่มมีสัญญาณการฟื้นตัวที่ดีขึ้นตั้งแต่ไตรมาส 4/64 หลังจากมีการคลายล็อกดาวน์ ทำให้มีลูกค้าเข้ามาใช้บริการทันตกรรมเพิ่มขึ้น
4 พ.ค. 2565

คุณค่าบริษัท
แม้ผลประกอบการในปี 2564 ของบริษัท เดนทัล คอร์ปอเรชั่น จำกัด (มหาชน) หรือ D ซึ่งทำธุรกิจให้บริการทางทันตกรรมแบบครบวงจร ในรูปแบบโรงพยาบาลทันตกรรม ศูนย์ทันตกรรมและคลินิกทันตกรรม และประกอบธุรกิจจำหน่ายวัสดุและอุปกรณ์ทันตกรรม ยังมีตัวเลขขาดทุนอยู่ที่ 24.23 ล้านบาท จากรายได้รวม 534.39 ล้านบาท ซึ่งเป็นการขาดทุนต่อเนื่องมาเป็นปีที่ 3 ส่วนหนึ่งเป็นเพราะได้รับผลกระทบจากการแพร่ระบาดของโควิด ทำให้ต้องปิดบางสาขาชั่วคราว และจำนวนลูกค้าเข้ามาใช้บริการมีปริมาณลดลง
แต่เริ่มเห็นสัญญาณการฟื้นตัวที่ดีขึ้นตั้งแต่ไตรมาส 4/2564 หลังจากมีการคลายล็อกดาวน์ ทำให้มีลูกค้าเข้ามาใช้บริการทันตกรรมเพิ่มขึ้น ประกอบกับมีการปรับกลยุทธ์ทางการตลาด หันมาจับกลุ่มลูกค้าในประเทศที่เป็นกลุ่มลูกค้าระดับกลาง ระดับบนที่มีกำลังซื้อสูงมากขึ้น ด้วยการเปิดโรงพยาบาลทันตกรรม กรุงเทพ อินเตอร์เนชั่นแนล (BIDH) ที่เน้นกลุ่มลูกค้าคนไทยที่มีรายได้สูง และผู้บริหารชาวต่างประเทศที่อาศัยอยู่ในประเทศไทย ซึ่งเป็นกลุ่มลูกค้าที่มีกำลังซื้อสูง ส่งผลให้ในปี 2564 สามารถสร้างรายได้เพิ่มจำนวน 54 ล้านบาท เติบโต 39% ทำให้ถูกมองว่า D ได้ผ่านพ้นจุดต่ำสุดไปแล้ว
ขณะที่ผู้บริหารมั่นใจว่า ปี 2565 จะมีรายได้เติบโตสูงขึ้นจากปี 2564 รับอานิสงส์จากความต้องการใช้บริการทันตกรรมในประเทศที่ฟื้นตัวอย่างมีนัยสำคัญ โดยเฉพาะธุรกิจจำหน่ายวัสดุและอุปกรณ์ทันตกรรมที่มีแนวโน้มเติบโตอย่างต่อเนื่อง  โดยนับตั้งแต่ต้นปีมีคำสั่งซื้อที่รอรับรู้รายได้ (แบ็กล็อก) จากโปรเจกต์หน่วยงานภาครัฐแล้วกว่า 50 ล้านบาท
ทั้งนี้ คาดว่าธุรกิจจำหน่ายวัสดุและอุปกรณ์ทันตกรรมจะมีบทบาทสำคัญที่จะหนุนการเติบโตในปีนี้ ซึ่งปัจจุบันคิดเป็นสัดส่วน 45% ของรายได้รวม โดยในปีนี้ตั้งเป้ารายได้จากการขายวัสดุและอุปกรณ์ทันตกรรม เติบโตไม่ต่ำกว่า 30% อยู่ที่ประมาณ  300 ล้านบาท เมื่อเทียบกับปี 2564 ที่มีรายได้  227 ล้านบาท และ ปี 2563 มีรายได้อยู่ที่  258 ล้านบาท
พร้อมตั้งเป้าหมายภายในปี 2565 จะมีมาร์เก็ตแชร์ขยับขึ้นเป็นอันดับ 3 ของตลาด จากปัจจุบันมีมาร์เก็ตแชร์อันดับ 5 ขณะที่ D เพิ่งได้เงินก้อนใหญ่ราว 160 ล้านบาท จากการแปลงสิทธิ D-W1 ซึ่งจะนำไปชำระหนี้และขยายการลงทุนต่อไป
…
รายชื่อผู้ถือหุ้นใหญ่
รายชื่อกรรมการ